1. Būtų patogiau, jei vesdami pamoką naudotumėtės *ne laidine, bet optine kompiuterio pele*. Ji suteiks Jums nepalyginamai daugiau judėjimo ir raiškos laisvės.
2. Primygtinai rekomenduojama ruošiantis pamokai pateiktis *peržiūrėti ne greituoju būdu, bet taip, kaip tai iš tiesų darysite pamokoje – atsisiuntus, atsidarius ir paleidus skaidrių peržiūrą*; PPT yra animuoti, kai kurie tekstai ir iliustracijos peržiūrint greituoju būdu dubliuojasi, perdengia vienas kitą ar išvis nesimato. Žiūrint normaliai, viskas sustoja į vietas.
3. *Dauguma teksto eilučių juda pačios savaime, visai nespaudant pelės*. Jei judėjimas sustoja, reiškia toje vietoje yra numatytas papildomas paaiškinimas mokiniams, o po jo, spustelėjus, animacija tęsiasi toliau.
4. PPT 4 dalis *KAIP VEIKIA BAŽNYČIA MISIJOJE PASAULYJE* yra *labai apibendrinta*. Ten surašyti bendrieji dalykai apie misijas, be detalesnių paaiškinimų dėl laiko pamokoje stokos; *numatyta, kad į antrąją pamoką stengsitės pasikviesti kviestinį svečią-misionierių*, kuris apie savo misijų sritį papasakos išsamiau pagal vaikų grupėse iš anksto (pirmos pamokos pabaigoje) sukurtus klausimus. Jei pasikviesti nepavyktų – mokytoja pagal jau minėtus klausimus ir rekomenduojamą knygą galės pati pasiruošti kalbėti kiek išsamiau bent apie vieną iš sričių.
5. Pradinukų (ketvirtokų-penktokų) ir vyresniokų *PPT skiriasi tarpsavyje 5-tuoju turinio punktu*: pradinukams įdėtas išaiškinimas apie logotipą, jo spalvas ir jų reikšmes, o vyresniokams – apie tai, kaip jie galėtų veiksmingai atsiliepti į Bažnyčios raginimą Misijai.

Gali būti, kad Logotipo spalvos/reikšmės/prasmės bus ir vyresniokams įdomios, tad, esant pageidavimui, jų išaiškinimą galima parodyti naudojant pradinukų PPT atitinkamas (59-66) skaidres.

1. Viena PPT pamoka normalia mokiniška trukme žiūrint *užtrunka maždaug po 25-30 min*., taigi lieka dar 15-20 min. užduočiai atlikti ir padaryti trumputį apibendrinimą. Siūlomų užduočių lapai yra pridedami. Juos reikia atsispausdinti (galite drąsiai keisti, jei manote turį tinkamesnę užduotį), sukarpyti ir padalinti, laikui atėjus. Mokiniai pamokos pradžioje Jums priimtinu būdu turi būti suskirstyti į grupes.
2. Paskutinieji PPT kadrai rodo *oficialų Ypatingojo Misijų Mėnesio maldos tekstą*. Jei manote, kad jo nenaudosite – galite ištrinti iš PPT.
3. PPT skaidrėse yra nemažai animuoto teksto. Mokyklose dažnai vienu iš mokslo metų prioritetų yra skelbiamas skaitymo įgūdžių ugdymas. Tad drąsiai galite tai laikyti vienu iš pamokos privalumų – kad atsižvelgiate į mokyklos prioritetą

Lietuvos misijų tarnybos direktorius

Kun. Alessandro Barelli SDB

info@misijos.katalikai.lt